VENDIM
Nr. 61, datë 24.11.2021

PËR DISA NDRYSHIME NË RREGULLOREN “PËR LICENCIMIN DHE USHTRIMIN E VEPRIMTARISË SË BANKAVE DHE DEGËVE TË BANKAVE TË HUAJA NË REPUBLIKËN E SHQIPËRISË” 

Në bazë dhe për zbatim të nenit 12, shkronja “a”, dhe të nenit 43, shkronja “c”, të ligjit nr. 8269, datë 23.12.1997  “Për Bankën e Shqipërisë”, të ndryshuar; të kreut II, të ligjit nr. 9662, datë 18.12.2006, “Për bankat në Republikën e Shqipërisë”, të ndryshuar; dhe të nenit 21, të ligjit nr. 55/2020, datë 30.4.2020, “Për shërbimet e pagesave”; Këshilli Mbikëqyrës i Bankës së Shqipërisë, me propozimin e Departamentit të Mbikëqyrjes, 

VENDOSI:

1. Në rregulloren “Për licencimin dhe ushtrimin e veprimtarisë së bankave dhe degëve të bankave të huaja në Republikën e Shqipërisë”, miratuar me vendimin e Këshillit Mbikëqyrës nr. 14, datë 11.3.2009, të ndryshuar, të bëhen ndryshimet e mëposhtme:
a) Në nenin 2, pas pikës së fundit shtohet pika me përmbajtjen e mëposhtme:
“- Nenit 21, të ligjit nr. 55/2020, datë 30.4.2020, “Për shërbimet e pagesave”.”;
b) Në nenin 7, pika 1, shkronja “c”, nënpika “viii”, hiqet togfjalëshi me përmbajtjen e mëposhtme:
“sipas formularit nr. 12 (faqe 4), pjesë e kësaj rregulloreje,”;
c) Në nenin 16 bëhen ndryshimet e mëposhtme:
i. Pika 1 ndryshon me përmbajtjen e mëposhtme:
“1. Banka, që kërkon të hapë degë, filial, agjenci ose zyrë përfaqësimi jashtë territorit të Republikës së Shqipërisë, merr miratim paraprak nga Banka e Shqipërisë dhe i paraqet një kërkesë me shkrim, të shoqëruar me dokumentacionin e mëposhtëm: 
a) Për hapjen e një dege ose agjencie: 
i. vendimin e organit vendimmarrës të bankës për miratimin e këtij zgjerimi jashtë Republikës së Shqipërisë; 
ii. vendndodhjen dhe zonën e ushtrimit të veprimtarisë, sipas rastit nga dega ose agjencia e propozuar; 
iii. rregulloret e degës ose të agjencisë të propozuar, ku të përcaktohen veprimtaritë që do të ushtrohen;
iv. plan-biznesin për degën ose agjencinë për tri vitet e para të veprimtarisë; 
v. shumën e kapitalit për t’u investuar jashtë vendit, si dhe pagesat ose shpenzimet për blerjen ose marrjen me qira të lokaleve dhe të pajisjeve të punës, si dhe shpenzimet e tjera operative;
vi. informacionin për personin/at e propozuar si drejtues të degës ose të agjencisë, të shoqëruar me një përshkrim të shkurtër të kompetencave të tij/tyre;
vii. parashikimin, nga ana e bankës, të rezultatit financiar të saj pas realizimit të këtij zgjerimi, si dhe ndikimin e tij në gjendjen financiare të bankës; 
viii. strukturën organizative të degës/agjencisë, së bashku me numrin e punonjësve të propozuar, 
ix. emërtimin e propozuar për t’u përdorur nga dega, që duhet të korrespondojë me emërtimin e bankës;
x. informacion për skemën e sigurimit të depozitave në vendin ku do të hapet dega;
xi. informacion mbi mjaftueshmërinë e rregullave dhe të procedurave të kontrollit të brendshëm dhe të funksionit të përputhshmërisë së bankës, për mbulimin e funksioneve të kontrollit të veprimtarisë së degës ose agjencisë jashtë territorit të Republikës së Shqipërisë;
xii. informacion për kushtet ekonomike dhe politike të vendit ku do të ushtrojë veprimtarinë/të dega ose agjencia,
xiii. vlerësim të tipareve të sistemit bankar dhe/ose financiar të vendit ku do të ushtrojë veprimtarinë/të dega ose agjencia;
xiv. informacion për skemën e mbikëqyrjes bankare në vendin ku do të ushtrojë veprimtarinë/të dega ose agjencia.
b) Për hapjen e një filiali:
i. vendimin e organit vendimmarrës të bankës për miratimin e këtij zgjerimi jashtë Republikës së Shqipërisë; 
ii. vendndodhjen dhe zonën e ushtrimit të veprimtarisë, nga filiali i propozuar; 
iii. rregulloret e filialit, ku të përcaktohen veprimtaritë që do të ushtrohen;
iv. shumën e kapitalit për t’u investuar jashtë vendit, si dhe pagesat ose shpenzimet për blerjen ose marrjen me qira të lokaleve dhe të pajisjeve të punës, si dhe shpenzimet e tjera operative;
v. informacion mbi mjaftueshmërinë e rregullave dhe të procedurave të kontrollit të brendshëm dhe të funksionit të përputhshmërisë së bankës, për mbulimin e funksioneve të kontrollit të veprimtarisë së filialit;
vi. plan-biznesin e filialit dhe parashikimin për ndikimin e zgjerimit të rrjetit në gjendjen financiare të bankës, për tri vitet e para të aktivitetit;
vii. informacion për drejtuesit kryesorë të filialit;
viii. informacion për identitetin, vendqëndrimin/rezidencën ose selinë, si dhe të dhënat tregtare të vitit të fundit për çdo person që do të zotërojë pjesëmarrje influencuese në filial;
ix. veprimtaritë bankare dhe financiare që filiali parashikon të kryejë;
x. informacion për legjislacionin dhe standardet e kontabilitetit, që zbatohen në vendin ku do të ushtrojë veprimtarinë/të filiali;
xi. informacion për kushtet ekonomike dhe politike të vendit ku do të ushtrojë veprimtarinë/të filialit;
[bookmark: _GoBack]xii. vlerësim të tipareve të sistemit bankar dhe/ose financiar të vendit ku do të ushtrojë veprimtarinë/të filialit;
xiii. informacion për skemën e mbikëqyrjes bankare në vendin ku do të ushtrojë veprimtarinë/të filialit.
c) Për hapjen e një zyre përfaqësimi: 
i. vendimin e organit vendimmarrës të bankës për miratimin e këtij zgjerimi jashtë Republikës së Shqipërisë dhe për emërimin e personit që do të drejtojë zyrën e përfaqësimit; 
ii. vendndodhjen dhe zonën e ushtrimit të veprimtarisë nga zyra e përfaqësimit e propozuar; 
iii. rregulloren operacionale të zyrës së përfaqësimit të propozuar; 
iv. shumën e kapitalit për t’u investuar jashtë vendit (nëse është e aplikueshme), si dhe pagesat ose shpenzimet për blerjen ose marrjen me qira të lokaleve dhe të pajisjeve të punës, si dhe shpenzimet e tjera operative;
v. informacionin për personin/at e propozuar si drejtues të zyrës së përfaqësimit, të shoqëruar me një përshkrim të shkurtër të kompetencave të tij/tyre;
vi. parashikimin, nga ana e bankës, të rezultatit financiar të saj pas realizimit të këtij zgjerimi, si dhe ndikimin e tij në gjendjen financiare të bankës; 
vii. kohëzgjatjen e parashikuar të veprimtarisë së zyrës së përfaqësimit.”;
ii. në pikën 2, në paragrafin e parë, pas togfjalëshit “parashikuar në pikën 1”, shtohet togfjalëshi “, shkronjat “a” dhe “b”;
iii. pika 3 ndryshon me përmbajtjen e mëposhtme:
“3. Banka e Shqipërisë jep miratimin paraprak për hapjen e një dege, agjencie ose filiali të bankës jashtë Republikës së Shqipërisë, vetëm kur krijon bindjen se pas shqyrtimit të dokumentacionit të paraqitur, sipas shkronjës “a” ose “b”, të pikës 1 të këtij neni dhe bazuar në analizën e parashikuar në pikën 2 të këtij neni, janë plotësuar kriteret e pikës 2, shkronja “a”, të nenit 14 të kësaj rregulloreje.”;
iv. pas pikës 3, shtohet pika 3/1 me përmbajtjen e mëposhtme:
“3/1. Banka e Shqipërisë jep miratimin paraprak për hapjen e një zyre përfaqësimi jashtë Republikës së Shqipërisë, pas shqyrtimit të dokumentacionit të paraqitur, sipas shkronjës “c”, të pikës 1, të këtij neni.”.
d) Pas nenit 24/1, shtohet neni 24/2 me përmbajtjen e mëposhtme:

“Neni 24/2
Kërkesat mbi agjentët

1. Në rastet kur banka, vetëm në cilësinë e ofruesit të shërbimeve të pagesave, synon të ofrojë shërbimet e pagesave nëpërmjet agjentit, përveç sa parashikohet në nenin 21, të ligjit, “Për shërbimet e pagesave”, paraqet në Bankën e Shqipërisë, edhe informacionin/dokumentacionin e mëposhtëm:
a) informacionin sipas formularit nr. 16 të kësaj rregulloreje; 
b) për agjentët, të ndryshëm nga ofruesit e shërbimeve të pagesave, vërtetimet e mëposhtme të lëshuara nga organet kompetente sipas juridiksionit territorial, që vërtetojnë se:
i. personi nuk është në ndjekje penale;
ii. personi nuk është në gjykim për vepra penale;
iii. personi nuk është i dënuar penalisht (nga Ministria e Drejtësisë);
iv. personi nuk është objekt i procedurave të ekzekutimit të detyrueshëm (nga Zyra e Përmbarimit Gjyqësor);
Vërtetimet e lartpërmendura të jenë lëshuar jo më herët se 3 (tre) muaj nga data e paraqitjes së aplikimit në Bankën e Shqipërisë.
2. Banka mban në dosje të veçanta, vërtetimet e parashikuara në shkronjën “b”, të pikës 1, të këtij neni, për administratorin dhe personat përgjegjës për administrimin e veprimtarisë së shërbimeve të pagesave që agjenti do të kryejë në emër dhe për llogari të bankës.
3. Kërkesat e parashikuara në këtë nen janë të zbatueshme në procesin e licencimit të bankave dhe në rastet e agjentëve të rinj.”.
 e) Pas formularit 15, shtohet formulari 16, sipas aneksit 1 bashkëlidhur këtij vendimi.
2. Ngarkohet Departamenti i Mbikëqyrjes, për ndjekjen e zbatimit të këtij vendimi.
3. Ngarkohen Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi më 1 janar 2022.

KRYETAR
Gent Sejko

ANEKSI 1

FORMULARI NR. 16

LISTA ME TË DHËNAT E AGJENTËVE TË BANKËS PËR OFRIMIN E SHËRBIMEVE TË PAGESAVE 
	Nr.

	Emri i agjentit

	NUIS
(Numri unik i identifikimit të subjektit) / Nr. personal i dokumentit të identifikimit
	Vendndodhja (adresa) e agjentit

	Administratori i agjentit/personi përgjegjës për administrimin e shërbimeve të pagesave
(emër, atësia, mbiemër)
	Nr. personal i dokumentit të identifikimit të personave në kolonën (5)

	Rrethi

	Qyteti/ komuna

	Kontakte (email, telefon)

	Shërbimet e pagesave që do të kryejë agjenti[footnoteRef:2] [2:  Banka përzgjedh me shenjën “X” shërbimin/të gjitha shërbimet e pagesave, sipas pikave 1–8 të aneksit 1, të ligjit, “Për shërbimet e pagesave”, që agjenti do të ofrojë dhe që janë të përfshira në aneksin e licencës.] 

